Það að skapa gildi var grundvallarhugsunin í heimspeki Tsunesaburo Makiguchi ( 1871 – 1944 ) , sem var stofnforseti Soka Gakkai en nafn samtakanna þýðir „ samfélag til að skapa gildi “ . Þessi einstaka mannúðlega sýn Makiguchi – sem beindi sjónum sínum að hamingju manneskjunnar , ábyrgð og einstaklingsstyrk – lifir áfram í búddískri mannúðarstefnu SGI í dag . Hugtökin gildi og gildissköpun geta auðveldlega valdið misskilningi , sérstaklega þegar litið er á þau útfrá siðferðislegum viðmiðum . Gildi er eitthvað sem er fólki mikilvægt , þeir hlutir og kringumstæður sem gera tilveru okkar innihaldsríkari . Eins og hugtakið er notað innan SGI er orðið gildi notað fyrir jákvæðar hliðar raunveruleikans sem við drögum fram og eflum þegar við tökumst á skapandi hátt á við áskoranir daglegs lífs . Gildi er ekki eitthvað sem er utan við okkur , sem við þurfum að uppgötva eða finna ; gildi eru ekki heldur fyrirfram tilgreind viðmið sem hægt er að dæma hegðun okkar útfrá . Við getum skapað gildi á hverju augnabliki með því hvernig við bregðumst við umhverfi okkar . Gildi sem við sköpum við hvaða aðstæður sem er geta verið jákvæð eða neikvæð , mikil eða lítil allt eftir því hversu ákveðin við erum og hver stefna okkar er . Jafnvel það sem við fyrstu sýn geta virst vera mjög neikvæðar aðstæður eins og t.d. erfitt samband , fjárhagslegir erfiðleikar eða slæmt heilsufar , geta orðið tækifæri til þess að skapa jákvæð gildi . Það að helga líf sitt baráttu fyrir réttlæti getur verið afleiðing þess að hafa verið beittur ranglæti í æsku . Iðkun okkar á búddisma eykur möguleika okkar á því að taka eftir þessum tækifærum auk þess að gefa okkur lífskraftinn , skynsemina og þrautseigjuna sem þarf til þess að nýta okkur þau . Vegna þess hversu tengd við öll erum og innbyrðis háð hvert öðru munu þau jákvæðu gildi sem við sköpum okkur án efa breiðast út til annarra . Þannig getur það sem byrjaði sem innri ákvörðun eins einstaklings um að breyta sínum kringumstæðum , haft áhrif á , ýtt undir og skapað varanleg gildi innan samfélagsins í heild . Iðkun okkar á búddisma eykur möguleika okkar á því að taka eftir þessum tækifærum auk þess að gefa okkur lífskraftinn , skynsemina og þrautseigjuna sem þarf til þess að nýta okkur þau . Vegna þess hversu tengd við öll erum og innbyrðis háð hvert öðru munu þau jákvæðu gildi sem við sköpum okkur án efa breiðast út til annarra . Þannig getur það sem byrjaði sem innri ákvörðun eins einstaklings um að breyta sínum kringumstæðum , haft áhrif á , ýtt undir og skapað varanleg gildi innan samfélagsins í heild . Samskonar þróun frá innra lífi einstaklingsins til samfélagsbreytinga má sjá í kenningum Makiguchi þar sem hann segir að grundvallargildin séu : fegurð , ávinningur og hið góða . Fegurðin stendur fyrir fagurfræðileg gildi , sem eru hin jákvæðu viðbrögð þegar við skynjun eitthvað sem við teljum „ fagurt . “ Ávinningur er það sem við sjáum sem ávinning í víðasta samhengi og innifelur , þó það einskorðist ekki við , þau efnislegu gæði sem gera tilveru okkar þægilegri . Það góða er það sem bætir og eflir velferð alls samfélagsins og gerir að betri og réttlátari stað til að lifa í . Að skapa hamingju Jafnvel áður en Makiguchi byrjaði að iðka búddisma Nichiren árið 1928 stóð hann í þeirri trú að raunverulegur tilgangur lífsins væri hamingja . Með dýpri skilningi á búddismanum fór Makiguchi að nota orðatiltækið „ stórkostlegt líf “ um líf þeirra sem helga sig hinu æðsta gildi sem er velferð alls mannkyns . Það má í raun líta á þetta sem tuttugustu aldar útgáfu af hinni fornu búddísku hugmynd um umhyggjusama bódisattva . Það er jafnframt mikilvægt að muna það að ólíkt mörgum af samtíðamönnum sínum , hafnaði Makiguchi þeirri hugmynd að „ hið helga “ gæti verið gildi í sjálfu sér og hélt því fram að einungis væri hægt að mæla gildi trúarbragða eftir hamingju fólksins . Eða eins og hann skrifaði „ Gæti raunverulegur tilgangur trúarbragða í samfélaginu verið nokkur annar en að leysa allt fólk og heiminn undan þjáningu ? Er það ekki gildi ávinninga að losa fólk undan þjáningu ? Er það ekki siðferðislegt gildi hins góða að losa heiminn undan þjáningu ? ’ ’ Heimspeki gildissköpunar kallar okkur til verka , eins og við erum , þar sem við erum með hamingju manneskjunnar í huga . Með því að beina kröftum okkar að háleitum markmiðum öðlumst við viskuna og kraftinn sem þarf til þess að móta raunveruleikann og skapa eins mikil gildi á hverju augnabliki og hægt er . Eins og Ikeda segir „ lykillinn að því að lifa fullnægðu lífi , án eftirsjár , er að helga sig málstað og markmiði sem er stærra en við . “